text: Ishockey: Ingen metalpokal til Syd og -Sønderjylland
  18 september 2016 kl. 07.19
  Det startede ellers godt for Esbjerg Energy, der vandt over Aalborg Pirates fredag. Men lørdag vendte heldet. Også for Sønderjyske.
  Esbjerg Energy vandt fredag den første Metal Cup pokalkvartfinalekamp mod Aalborg Pirates 2:1. Men returkampen fejlede grumt, da Aalborg Pirates vandt 4:1, og sendte Esbjerg ud af pokalturneringen.
  Heller ikke Sønderjyske Ishockey havde heldet med sig, da de lørdag spillede returkamp mod Rødovre. Om fredagen var Rødovre Mighty Bulls løbet med en 2:1 sejr, og lørdag stod Sønderjyske egentlig til en 3:2 sejr, men Rødovres Matthias Asperup scorede i overtiden, og det bringer samlet set Rødovre foran.
  Dermed er både Esbjerg Energy og Sønderjyske Ishockey ude af pokalturneringen for i år.
  Esbjerg Energy er på banen igen fredag, hvor Metalligaen starter op igen.
  
  SønderjyskE-vending rakte ikke - Sønderjysk Elitesport A/S https://t.co/b7eHIR9tRa
  
  